ZIMSKA ŠOLA V NARAVI

05. 02. 2024 smo se učenci šestih razredov z razredničarkami in učitelji smučanja odpravili v zimsko šolo v naravi na Tri Kralje. Tam smo preživeli 5 dni.

Vsak dan smo vstali okoli pol osme ure, se spravili ter odšli na zajtrk. Po zajtrku smo pospravili sobe in odšli na smučišče. Po smučanju smo imeli kosilo, kateremu je sledil zaslužen počitek. Po počitku smo imeli popoldanske dejavnosti (bowling, sprehod, …), nato pa pouk. Po pouku smo se punce še posebej uredile za večerjo in večerne dejavnosti: družabne igre, nočni pohod, disco večer in proslavo ob kulturnem prazniku. Največ smešnega se je dogajalo med prostim časom. Meni osebno je bilo »ful fajn« in tudi soba mi je bila všeč.

A mislim, da ne bi bilo tako zabavno, če ne bi bila v sobi s svojimi prijateljicami.

Tisa Golob, 6. b